
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 63 

31 Ιανουάριου 1997 


Π ΟΛΕΟΔΟΜ ΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος των δύο πολε- 
οδομικών ενοτήτων της κοινότητας Χαλκηδόνας (Ν. 
Θεσσαλονίκης) και τροποποίηση του εγκεκριμένου 
ρυμοτομικού σχεδίου στα όρια σύνδεσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις των άρθρων 1 (παρ. 1 και 4), 6 (παρ. 1, 
4, 5 και 6) και 7 (παρ. 1,2 και 4) του Ν. 1337/1983 «Επέ¬ 
κταση τωνπολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33) όπως το άρθρο 6 τροποποιή¬ 
θηκε με την παρ. 2του άρθρου 8του Ν. 1512/1985 «τρο¬ 
ποποίηση και συμπλήρωση παλεοδομικών διατάξεων, 
ρύθμιση συναφών θεμάτων και θεμάτων του Ταμείου Νο¬ 
μικών (Α' 4). 

2) Τις διατάξεις των άρθρων 1, 2,3, 9, 11,29 και 70 του 
Ν.Δ/τος της 17.7.1923 «περί σχεδίων πόλεων κ,λπ.» (Α' 
228) όπως μεταγενέστερα τροποποιήθηκαν και συμπλη¬ 
ρώθηκαν. 

3) Τις διατάξεις των άρθρων 6, 7, 8, 9 και 16 του Ν, 
1577/1985 «Γενικός Οικοδομικός Κανονισμός» (Α' 210) ό¬ 
πως τροποποιήθηκαν με το άρθρο 13 (παρ. 1, 2,3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ) και άλλες σχετικές διατάξεις (Α' 
141) και το άρθρο 1 (παρ. 3,4) του Ν, 1772/1988 «τροπο¬ 
ποίηση διατάξεωντου Ν, 1577/1985 «ΓΟΚ» και άλλες σχε¬ 
τικές διατάξεις» (Α' 91). 

4) Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» όπως αυτό προστέ¬ 
θηκε με το άρθρο 27 του Ν. 2081/1992 (Α' 154), 

5) Τις διατάξεις του άρθρου 6 του Ν. 880/1979 «περί κα¬ 
θορισμού ανωτάτου ορίου συντελεστού δομήσεως κ.λπ. 
(Α' 58). 

6) Την 20954/962/1.4.1987 απόφαση του Υπουργού Πε¬ 
ριβάλλοντος Χωροταξίας και Δημοσίων Έργων «Έγκριση 
Γενικού Πολεοδομικαύ σχεδίου (Γ.Π.Σ.) του οικισμού Ν. 
Χαλκηδόνας της Κοινότητας Χαλκηδόνας (Ν. Θεσσαλονί¬ 
κης (Δ'614). 

7) Την 59850/2637/18.4.95 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Χαρα¬ 


κτηρισμός ως πυκνοδομημένου τμήματος των δύο πολε- 
οδομικών ενοτήτων της κοινότητας Χαλκηδόνας (Ν. Θεσ¬ 
σαλονίκης). 

8) Την Γ.Υ, 07/10427/22.11.1995 απόφαση Νομάρχη 
Θεσσαλονίκης. 

9) Τις 97/1992, 119/1992, 22/1993, 57/1993 και 28/1995 
γνωμοδοτήσεις του κοινοτικού συμβουλίου Χαλκηδόνας 
(Ν, Θεσσαλονίκης). 

10) Τις 33 πρακ. 753/28.7.1993, 48 πρακ. 

1175/30.11.1993 27 πρακ. 657/19.7.1994, 37 πρακ. 
923/25.10.1994 και 15 πρακτ. 434/2.5.1995 γνωμοδοτή¬ 
σεις του Συμβουλίου Χωροταξίας Οικισμού και Περιβάλ¬ 
λοντος (Ν. Θεσσαλονίκης). 

11) Το γεγονός ότι από τις κανονισακές διατάξεις αυ¬ 
τού του Δ/τος δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ Α. 

12) Τις 364/1995 και 360/1996 γνωμοδοτήσεις του Συμ¬ 
βουλίου της Επικράτειας, με πρόταση του Υπουργού Πε¬ 
ριβάλλοντος, Χωροταξίας και Δημοσίων Έργων, αποφα¬ 
σίζουμε: 

Άρθρο 1 

Καθορίζονται οι οριογραμμές του ρέματος που βρίσκε¬ 
ται στην κοινότητα Χαλκηδόνας (Ν. Θεσσαλονίκης) όπως 
εγκρίθηκε από τη Δ/νση Τεχνικών Υπηρεσιών Νομαρχια¬ 
κής Αυτοδιοίκησης Θεσ/νίκης και φαίνεται με κόκκινη 
γραμμή στα σχετικά δύο (2) πρωτότυπα διαγράμματα σε 
κλίμακα 1:1000 που θεωρήθηκαν από τον Προϊστάμενο 
της Δ/νσης Τοπογραφικών Εφαρμογών με την 
79646/1996 πράξη του και που αντίτυπά τους σε φωτο¬ 
σμίκρυνση δημοσιεύονται με το παρόν διάταγμα. 

Άρθρο 2 

1) Εγκρίνεταιτο πολεοδομικό σχέδιο τμήματος των δύο 
πολεοδομικών ενοτήτων της κοινότητας Χαλκηδόνας (Ν. 
Θεσσαλονίκης ως εξής: 

α) Του τμήματος που είναι οικισμός προϋφιστάμενος 
του έτους 1923 και έχει χαρακτηρισθεί ως πυκνοδομημέ- 
νος με την 59850/2637/18.4.95 απόφαση του Υπουργού 
Περιβάλλοντος Χωροταξίας και Δημοσίων Έργων, εγκρί- 
νεται με πς διατάξεις των άρθρων 1 και 2 του ΝΛ'τος 
17.7.1923. 

β) Των λοιπών τμημάτων που είναι αραιοδομημένα και 
αδόμητα με πς διατάξεις του Ν. 1337/1983. 

γ)Καθορίζονται σας παραπάνω περιοχές (παρ. α και β) 

οδοί, πεζόδρομοι, οικοδομήσιμοι χώροι, κοινόχρηστοι 
χώροι, χώροι στάθμευσης αυτοκινήτων, χώροι παιδικών 
χαρών, χώρος βρεφονηπιακού σταθμού, πλατείας, Ιερού 
Ναού, Δημοτικού Σχολείου - νηπιαγωγείου, αποθηκών Α¬ 
γροτικής Τράπεζας, Αγροτικού κτηνιατρείου, Δημοτικού 
Σχολείου, νηπιαγωγείου, Λαϊκής Αγορά και χώρος Απο¬ 
θηκών Γεωργικού Παραγωγικού Συνεταιρισμού, 

2) Εγκρινεται η τροποποίηση του εγκεκριμένου ρυμο¬ 
τομικού σχεδίου της ίδιας κοινότητας στα σημεία σύνδε¬ 
σής του με την περιοχή επέκτασης με την μετατόπιση οι¬ 
κοδομικών και ρυμοτομικών γραμμών, και την δημιουργία 
νέων οικοδομικών τετραγώνων. 

3) Οι ρυθμίσεις των παραγράφων 1 και 2 φαίνονται στα 
σχετικά δέκα τέσσερα (14) χρωματισμένα πρωτότυπα 
διαγράμματα σε κλίμακα 1:1000 που θεωρήθηκαν από 
τον Προϊστάμενο της Δ/νσης Τοπογραφικών Εφαρμογών 
με την 79646/1996 πράξη του και που αντίτυπά τους σε 
φωτοσμίκρυνση δημοσιεύονται με το παρόν διάταγμα. 

Αρθρο 3 

Εγκρινεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας το 
πολεοδομικό σχέδιο εγκρινεται με την παράγραφο 1 β' 
του άρθρου 1 του παρόντος και καθορίζονται όροι και πε¬ 
ριορισμοί δόμησης της περιοχής της οποίας το σχέδιο ε- 
γκρίνεται μετηνπαρ. Ια αυτού. 

Αρθρο 4 

α) Στους οικοδομήσιμους χώρους των παραπάνω πε¬ 
ριοχών που χαρακτηρίζονται με στοιχείο Α, επιτρέπεται η 
χρήση γενικής κατοικίας όπως προσδιορίζεται με το άρ¬ 
θρο 3 του από 23.2.1987 Π.Δ/τος (Δ' 166). 

β) Στους οικοδομήσιμους χώρους που χαρακτηρίζο¬ 
νται με στοιχείο Κ επιτρέπεται η χρήση ηολεοδομικού κέ¬ 
ντρου όπως προσδιορίζεται με το άρθρο 4 του παραπάνω 
Π.Δ/τος. 

γ) Στους λοιπούς οικοδομήσιμους χώρους καθορίζεται 
η χρήση αμιγούς κατοικίας όπως προσδιορίζεται με το 
άρθρο 2 του ιδίου ως άνω Π.Δ/τος. 

Άρθρο 5 

Στο πρόσωπο των οικοπέδων οικοδομημένων ή μη που 
βρίσκονται στην περιοχή της οποίας εγκρινεται το πολεο¬ 
δομικό σχέδιο με το άρθρο 1 του παρόντος επιβάλλεται 
προκήπιο πλάτους δύο (2), τριών (3) τεσσάρων (4) και πέ¬ 
ντε (5) μέτρων όπως φαίνεται στο διάγραμμα του άρθρου 
1 . 

Άρθρο 6 

Τα ελάχιστα άρια εμβαδού και προσώπου, καθώς και οι 
λοιποί όροι και περιορισμοί δόμησης των οικοπέδων, κα¬ 
θορίζονται κατά τομείς Δ και Ε όπως φαίνονται στα δια¬ 
γράμματα του άρθρου 1 ως εξής: 

I) ΤομΈαςΔ 

1) Ελάχιστο πρόσωπο: δέκα πε'ντε (15) μ. 

Ελάχιστο εμβαδόν: τετρακόσια (400) τ. μέτρα. 

2) Επιπλέον των π ρο ϋποθέσεων της προηγου μένης πα¬ 
ραγράφου απαιτείται όπως α) στο οικοδομήσιμο τμήμα 
των οικοπέδων εγγράφεται κάτοψη κτιρίου με ελάχιστη ε¬ 


πιφάνεια πενήντα (50) τ. μέτρα και ελάχιστη πλευ ρά πέντε 
(5) μέτρα και β) τα οικόπεδα δεν δημιουργήθηκαν από κα¬ 
τάτμηση που έγινε κατά παράβαση των διατάξεων του α¬ 
πό 10.10.1985 Π.Δ/τος (Δ' 689), 

3) Μέγιστο ποσοστό κάλυψης των οικοπέδων: εβδομή¬ 
ντα τοις εκατό (70%) της επιφάνειας τους. 

4) Συντελεστής δόμησης: έξι δέκατα (0,6). 

5) Μέγιστο επιτρεπόμενο ύψος των κτιρίων: οκτώ (8) 
μέτρα. 

6) Πάνω από το μέγιστο επιτρεπόμενο ύψος των κτιρίων 
επιτρέπεται η κατασκευή στέγης μεγίστου ύψους 1.5 μέ¬ 
τρα. 

II) Τομέας Ε. (οικισμός προϋφιοτάμενος του 1923) 

1) Ελάχιστο πρόσωπο: δέκα πέντε (15) μέτρα. 

Ελάχιστο εμβαδόν: τετρακόσια (400) τ. μέτρα. 

2) Κατά παρέκκλιση της προηγούμενης παραγράφου 
θεωρούνται άρτια και οικοδομήσιμα: 

α) Τα οικόπεδα τα οποία στις 13.3.1981 ημέρα δημοσί¬ 
ευσης του από 2,3.1981 Π.Δ'τος (Δ' 138) είχαν: 

Ελάχιστο πρόσωπο: πέντε (5) μέτρα. 

Ελάχιστο εμβαδόν: τριακόσια (300) τ. μέτρα 

β) Τα οικόπεδα τα οποία στις 25.7.1979 ημέρα δημοσί¬ 
ευσης του από 19.7.1979 Π.Δ/τος (Δ' 401) είχαν: 

Ελάχιστο πρόσωπο: πέντε (5) μέτρα. 

Ελάχιστο εμβαδόν εκατόν πενήντα (150) τ. μέτρα. 

γ) Τα οικόπεδα τα οποία στις 2.7.1968 ημέρα δημοσίευ¬ 
σης του από 15.6.1968 Β,Δ/τος (Δ' 111) είχαν: 

Ελάχιστο πρόσωπο: πέντε (5) μέτρα, 

Ελάχιστο εμβαδόν: όπως υφίστανται. 

3) Επιπλέον των προϋποθέσεων των προηγουμένων 
παραγράφων 1 και 2 απαιτείται όπως α) στο οικοδομήσι¬ 
μο τμήμα των οικοπέδων εγγράφεται κάτοψη κτιρίου με ε¬ 
λάχιστη επιφάνεια (50) τ. μέτρα και ελάχιστη πλευρά πέ¬ 
ντε (5) μέτρα και β) τα οικόπεδα δεν δημιουργήθηκαν από 
κατάτμηση που έγινε κατά παράβαση των διατάξεων του 
από 10.10.1985 Π.Δ'τος (Δ'689). 

4) Μέγιστο ποσοστό κάλυψης των οικοπέδων: εξήντα 
τοις εκατό (60%) της επιφάνειας τους. 

5) Συντελεστής δόμησης: οκτώ δέκατα (0,8). 

6) Μέγιστο επιτρεπόμενο ύψος των κτιρίων: επτά και μι¬ 
σό (7,5) μέτρα. 

7) Πάνω από το μέγιστο επιτρεπόμενο ύψος των κτιρίων 
επιτρέπεται η κατασκευή στέγης μεγίστου ύψους ενός 
και μισού (1,5) μέτρα, 

Άρθρο 7 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε την δημοσίευση και εκτέλεση 
του παρόντος διατάγματος. 

Αθήνα, 19 Νοεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙ.ΕΧ 223211 ΥΡΕΤΟΠ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ. Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' {Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ,τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 » 

10.000 » 

50.000 » 

25.000 . » 

10.000 » 

5.000 » 

10.000 » 

3.000 » 

250.000 » 

10.000 » 

2.500 δρχ. 

2.500 » 

500 » 

2.500 » 

1.250 » 

500 » 

250 » 

500 » 

150 » 

12.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 10.000 *> 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αστών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



























